ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ፡ ንኣኼባ ጉጅለ 7 ኣብ ናቱ ትካል ከአንግዶ ንዝነበሮ ውጥን ገዲፍዎ 20 ጥቅምቲ 2019 ምንጪ ስእሊ, Getty Images መግለጺ ስእሊ, ትራምፕ ንውድድር ቁንጅና ዓለም 2015 ኣብቲ ናቱ ማእከል መዘናግዒ ኣአንጊድዎ ነይሩ ፕረዚደንት ትራምፕ፡ ነቲ ኣብ ቀጻሊ ዓመት ዝሳለጥ ኣኼባ ጉጅለ 7 ኣብ ፍሎሪዳ ኣብ ዝርከብ፡ ናቱ መዘናግዒ ማእኸል (ሪዞርት) ከአንግዶ ውጥን ነይርዎ። እንተኾነ፡ ሓያሎ ነቐፌታታት ስለ ዘስዓበሉ፡ ነቲ ውጥን ገዲፍዎ። ትራምፕ ብተኸታታሊ ኣብ ትዊተር ኣብ ዝጠቀዖም ጽሑፋቱ፡ ነቲ ውጥን ከም ዝገደፎ እንትገልጽ፡ ዝገደፈሉ ምኽንያት ድማ ብሰንኪ "ጽሉልን ዘይርትዓውን ተጻብኦ" ኣባላት ሰልፊ ዴሞክራትን መራኸብቲ ሓፋሽን ምዃኑ ገሊጹ። ነቐፍቲ፡ እቲ ውጥን ትራምፕ ስልጣኑ ንውልቃዊ ረብሕኡ ከም ዘውዕሎ ዘርእይ መረዳእታ እዩ ኢሎም። ቤተመንግስቲ ኣመሪካ ግን፡ ነቲ ክሲ ነጺግዎ። ትራምፕ ነቲ ውጥን ድሕሪ ምግዳፉ፡ ኣኼባ ጉጅለ 7 ኣብ ካምፕ ዴቪድ ኣብ ዝርከብ መዘናግዒ ክእንገድ ከም ዝኽእል ተዛሪቡ'ሎ። እቲ ፕረዚደንት፡ ነቲ ኣኼባ ኣብቲ 'ትራምፕ ናሽናል ዶራል' ዝበሃል ናቱ መዘናግዒ ማእኸል (ሪዞርት) ከአንግዶ ከም ዝወጠነ ብሓሙስ ገሊጹ። ድሕሪ'ዚ፡ ካብ ሰልፊ ሪፓብሊካን ከይተረፈ፡ ኣባላት ኮንግረስ ነቲ ሓሳቡ ተቓዊሞምዎ። ዕደና ኣልማዝ ዙምባብወ ብግዱድ ሸቕሊ ድዩ ዝካየድ?
